1970-ական թվականներին Բրեժնևը արտաքին քաղաքականության շրջանակներում բազմիցս փորձեր արեց քաղաքական լիցքաթափման հասնելու համար: Կնքվեցին խորհրդա-ամերիկյան մի շարք պայմանագրեր` ռազմավարական հարձակողական զինատեսակների սահմանափակման վերաբերյալ, որոնք սակայն չէին ամրապնդվում` փոխադարձ վստահության բացակայության պատճառով և հսկողություն չէր սահմանվում դրանց իրագործման ուղղությամբ: Նույնիսկ 1967 թվականից սկսեցին արագացնել միջմայրցամաքային հրթիռների տեղադրումը ստորերկրյա հանքերում: